Broadway Mansions

Broadway Mansions (kinesisk: 百老汇大厦) er et nittenetasjers femstjernes hotell utført i art deco, og et kjent hotell i Shanghai i Folkerepublikken Kina. Bygningen var i mer enn fire årtier en av de mest kjente konstruksjonene i Shanghais bybilde.. Bygningen stod ferdig oppført i 1934, samme år som Park Hotel, som er nesten seks meter lavere. Broadway Mansions var Shanghais høyeste hus i adskillige tiår. Broadway Mansions ligger der Suzhou og Huangpuelven møtes, i den nordlige del av Bund-området, og ble oppført av arkitekter og ingeniører fra selskapet Palmer and Turner. Dets ferdigstilling i 1935 markerte begynnelsen av skyskrapernes era i Asia. Bygningen har muligens den beste utsikten over både Bund og Huangpu. Hotellet fikk navnet The Broadway Mansions ved åpningen i 1935. Det ble endret til Shanghai Mansions av Shanghais byråd i 1951, men hotellet fikk sitt opprinnelige navn tilbake da Kina åpnet opp for utenlandske turister etter kulturrevolusjonen. Broadway Mansions har vært eid og drevet av Shanghai Hengshan (Group) Holdings Company (上海市人民政府直属的上海衡山集团) siden 1985. Referanser Eksterne lenker (en) Broadway Mansions – kategori av bilder, video eller lyd på Commons Broadway Mansions Hotel